Datoria guvernamentală în scădere ușoară, la 51,4% (860,132 miliarde de lei), în luna iunie
Datoria administrației publice a scăzut, în iunie 2024, până la 860,132 miliarde lei, de la 862,344 miliarde de lei în luna precedentă, conform datelor de la Ministerul Finanțelor.
Ca procent din PIB, datoria guvernamentală a coborât ușor, la 51,4%, de la 51,5% în mai. În luna iunie, datoria pe termen mediu și lung s-a redus la 809,139 miliarde de lei, de la 810,612 miliarde de lei în mai, iar cea pe termen scurt a scăzut la 50.993 miliarde lei, de la 51,731 miliarde de lei în luna anterioară.